มาทำธุระที่ ม. ศรีปทุม เสร็จแล้วหิวข้าวมาก จำได้ว่า แถวริมถนนเกษตรนวมินทร์ มีร้านอาหารริมทางน่าอร่อยอยู่หลายร้าน และร้านที่อยากจะแนะนำอีก 1 ร้านคือ ก๋วยเตี๋ยวเนื้อตุ๋นวัดดง (นายเอกโอชา) นั่นเอง
เส้นทางการมาร้าน ขับรถมาจาก ม. ศรีปทุม ตรงมาทาง ม. เกษตรศาสตร์ พอถึงสี่แยกแล้วเลี้ยวซ้าย เส้นถนนเกษตรนวมินทร์นั่นเองค่ะ ให้สังเกต ตอม่อ 93 และมีป้ายร้านอยู่ ก็จะเจอร้าน ร้านอยู่ริมถนนเลย จอดรถริมถนนได้เลยคะ
มาดูบรรยากาศร้านกันบ้าง ร้านเป็นเพิงๆ นะคะ มีขนาดใหญ่เหมือนกัน มีโต๊ะนั่งเกือบ 10 โต๊ะนะคะ 
ที่ร้าน ก๋วยเตี๋ยวเนื้อตุ๋นวัดดง (นายเอกโอชา) ขายก๋วยเตี๋ยวเนื้อ กับ ก๋วยเตี๋ยวหมู จุดเด่นของร้านนี้ แยกหม้อก๋วยเตี๋ยวกันด้วย เนื้อกับหมูไม่ปะปนกัน สบายใจหายห่วง
เมนูที่ร้าน 
ก๋วยเตี๋ยวเนื้อ มีเนื้อตุ๋น เนื้อสด ลูกชิ้น ตับ ริ้ว
ก๋วยเตี๋ยวหมู มีหมูตุ๋น หมูสด ลูกชิ้น 
ข้าวเนื้อตุ๋น หมูตุ๋น ก็มี
มีแคปหมูสมุนไพร และ เฉาก๋วยชากังราว ขายด้วย
ราคา ธรรมดา 35  พิเศษ 40 
"สุภนิดา" สั่ง บะหมี่ ชิ้น เปื่อย หมู น้ำน้อย เราจะบอกน้ำซุปหอมมาก และกลมกล่อม อร่อยมากนะ ไม่ปรุงก็อร่อยแล้ว ลูกชิ้นหมูอร่อย นุ่มดี หมูตุ๋นก็เปื่อยมาก แต่ "สุภนิดา" ดันไปปรุงเพิ่ม ใส่พริกเผาลงไป ทำให้รสชาติมันเปลี่ยน!! แต่ก็ยังอร่อย แต่น้อยกว่าตอนแรก
การบริการรวดเร็ว พี่เจ้าของร้านน่ารักดีคะ
ลองแวะมาทานกันได้นะคะ รสชาติกลมกล่อม อร่อย และราคาไม่แพงด้วย อีกอย่าง "สุภนิดา" เพิ่งเคยกิน RC โคล่า ปลื้มปริ่มมาก 
ประทับใจร้านนี้คะ ^___^ อีกอย่าง ร้านนี้ออกรายการ และมีคนดังมากินเยอะเชียว